open-index/open-wikipedia-markdown huggingface dataset:
Ulos

**Ulos** sangape dorjuo idokon kain ilos ima sada busana kahas Indonesia Ulos sacara turun tamurun ikembangkon sian masyarakat na adong sangape mardomisili I Sumatera Uatara, sian saro asalna ima ulos on namararti sabagai kain. Cara mambaen ulos sarupa ma dohot cara mambuat songket khas Palembang, ima manggunaon alat tenun na ibaen sian masin.

## Sejarah dohot Ciri Khas
Warna dominan na adong I Ulos ima na rara, nalomlom dohot na bontar na I hiayasi on ragam tenun sian bonang emas sangape perak, parjolona ulos on iparkonalkon I ibagasan ni bontuk ni ragam tenun sian salendang sangape abit. Biaso doon ipake ima I acara na resmi sangape upacara adat, tele tong sannari mandung go idapoti halak dalam bontuk somvenir sangape hiasan muloi on sarung bantal, ikatpinggang, tas, baju, alas meja, dasi, dompet, dohot gorden. Ulos on pe manombo ilen tu inang nai sanpae umak na na atia mangandung anso bisa mamparmomo malahirkon anak nai tu dunia on baru nung I anso malindungi umak nai sian sagalo bahaya dohot pas malahirkon pe bisa tarhindar sian bahaya.

Mangulosi ima sada kagiatan adat na nasangat ponting sian halak dohot suku-suku na adong I Sumatera Utara on  ibagasan satib kagiatan na songkonon orha ataupe kalahiran dohot suka cita Ulos on totop doon manjadi sada hal na ponting na harus adong ioban. Nador mamake ulos on ima suku sian batak manurut ni kayakinan ni moyang halak batak salah sada unsur na malen hagoluan tu manusia ima kahagatan mangogot na jolo halak batak mangolu I dataran na tinggi jadina mambaen alai nangkon na marhadapan dohot ngalima.

Jadina songkonma dohot huta sangape kampung nalai na adong I daerah tapanuli umumna ikelilingi dohot pepohonan bulu, ijiama mampunai kagunaan inda nungna sabagai pagar anso manjago serangan musuh sajo taitong Manahan terjangan ni agin na dapot mambuat tubuh nalai manggigil dohot ngalian.

Adong tolu hal na iyakini moyang ni halak batak namangalehen ni hagoluan on sian tubuh manusia ima muloi on Daro, nafas, dohot kahangatan jadina rasa hangat on manjadi sada kabutuhan na satiob saat na iinginkon nalai.

Ulos hanya diberikan kepada kerabat yang di bawah kita. Misalnya Natoras tu ianakhon (orang tua kepada anak), hula-hula kepada boru, dll.

Ulos yang diberikan haruslah sesuai dengan kerabat yang akan diberi ulos. Misalnya Ragihotang diberikan untuk ulos kepada hela (menantu laki-laki).

* Jenis-jenis Ulos

# Ulos Antakantak 
# Ulos Bintang Maratur
# Ulos Bolean
# Ulos Mangiring
# Ulos Padang Ursa dan Ulos Pinan Lobu-lobu
# Ulos Pinuncaan
# Ulos Ragi Hotang
# Ulos Ragi Huting
# Ulos Sibolang Rasta Pamontari
# Ulos Si Bunga Umbasang dan Ulos Simpar
# Ulos Sitolu Tuho
# Ulos Suri-suri Ganjang
# Ulos Simarinjam sisi
# Ulos Ragi Pakko dan Ulos Harangan
# Ulos Tumtuman
# Ulos Tutur-Tutur

## Sumberna
Uni Afrika

**Uni Afrika**, isingkat UA (saro Inggeris: African Union, isingkat AU) ima sada *uni* na maranggotaon 54&nbsp;negara Afrika. Sada-sadana negara Afrika  na inda margabung dohot UA ima Maroko. Ipajongjong i 9 Juli 2002, ibontuk manjadi panorus Organisasi Kasadaan Afrika (OAU). Kaputusan tarponting UA ibaen ni Majelis Uni Afrika, parsuoan na ibaen nalai ima satiob taonan semitaonan kapala negara dot pamarentahan negara-negara anggotana. Sekretariat UA, Komisi Uni Afrika, narmarkas i Addis Ababa, Ethiopia.

## Mandokna
Uni Eropa

**Uni Eropa** (isingkat **UE**) ima organisasi antarpamarentahan dot supranasional, na maronggataon negara-negara Eropa. Sian 1 Juli 2013 madung puna 28 negara anggota. Parsadaan on ipajongjong iginjang gorar itoru *Parjanjian Uni Eropa* (na lobi tarbonggal dohot Parjanjian Maastricht) i 1992. Tai, bahat aspek tingon UE ro dompak so tanggal on lewat organisasi naparjolo, mulak tu taon 1950-an.

Organisasi internasional on karejo lewat partopan sistem supranasional dot antarpamarentahan. I sadebana bidang, kaputusan-kaputusan itotapkon lewat musyawarah dot mufakat i antara negara-negara anggota, dot i bidang-bidang lainna lembaga-lembaga organ na marsifat supranasional mandalankon tanggung jawabna inda porlu pangoloan anggota-anggotana. Lembaga organ ponting i bagasan UE ima Komisi Eropa, Dewan Uni Eropa, Dewan Eropa, Mahkamah Eropa, dot Bank Sentral Eropa. I samping i, adong juo Parlemen Eropa na anggota-anggotana ipili langsung ni warga negara anggota.

I tanggal 12 Oktober 2012, **Uni Eropa** itotapkan manjadi panarimo Pangargaan Pardamean Nobel taon 2012.

## Sumberna
Ukuman mate

**Ukuman mate** ima sada ukuman sanga vonis na idabuon pangadilan (sanga inda pake pangadilan) manjadi bontuk ukuman tarborat na idabuon tu sasadaalak akibat parbuatanna.

I taon 2005, satidakna 2.148 alak ieksekusi i 22 negara, tarmasuk Indonesia. Sian data on 94% praktik ukuman mate umna ibaen i piga negara, songon: Iran, Tiongkok, Arab Saudi, dot Amerika Serikat.

## Sumberna
Ukraina

**Ukraina** (ukr. *Україна*) ima sada negara i Eropa Timur na marbalok dohot Rusia i timur dot timur-laut; Belarus di barat-laut; Polandia dot Slowakia di barat; Hongaria, Rumania, dot Moldova di barat-daya; Laut Nslomlom i selatan; dot Laut Azov di tenggara. Ukraina dot Rusia masoon rap mangokokkon Semenanjung Krimea na iokokkon ni Rusia i taon 2014, bope songoni Ukraina dot bahat komunitas internasional mangakuina manjadi bagian ni Ukraina. Rap dohot Krimea, Ukraina puna luak sabolak 603.628 km², na mambaenna manjadi negara tarbolak i Eropa dot tarbolak pa-46 di dunia. Sadangkan populasi sabahat 44,5 juta jolma mambaen Ukraina manjadi negara na alakna tarbahat pa-32 i dunia.

## Sumberna
Universitas

Universitas ima sada institusi pendidikan naginjang dot panelitian, na mangalehen gorar akademik i marmocom bidang. satiop universitas pe adong do standarna na manentuon naga masonjia do kamampuan ni alak na mangajar i kampus i baru na bisa mambaen kajian ilmiah na bisa i buktion mamakai fakta. Sada universitas mangadongkon pendidikan sarjana dot pascasarjana. Hata universitas sian saro Latin universitas magistrorum et scholarium, artianna "komunitas guru dot akademisi".
Upacara Mangalehen Marga

**Upaca mangalehen marga** i Mandailing Natal on inda salalu adong on arana upacara on nangkon na adong ma  alasan na ima songkonon baen na adong na marbagas antar suku dohot bangsa nai, marga na ilehen baen na pengabdian dohot jasa nia, baru marga na ilehen harani panghormatan. Marga I mandailing na pontingan on ima i dalam manentuon kadudukan ni sada halak i ima idalam hagoluan nia, kaluarga nia, dohot I masyarakat. On marupaon tata aturan na mandung adong i dalian na tolu on ma na mambaen halak on jadina martabiat na deges dohot mar tutur na pade inda tu halak. Aturan aturan on inda tola i pajiar sangape I langar, pula I langar halak nai bisa ona sangsi i bagasan lambaga adat dalian na tolu na tar diri sian unsur-unsur suhut, kahanggi, anak boru, dohot mora ima sada ke satuan naso bisa i pisahkon sian nalain nai.

Na imaksud dohot suhut on ima pihak na idokon sabagai halak bagas sangape na puna bagas satiop I acara-acara adat i mandailing, anak boru on sian pihak na mambuat istri sian pihak keluarga suhut. Anso mamboto naga ise do na adong ka dudukanna suhut, sabagai anak boru sangape mora, on ma na kan i pilih sian marga na mandung adong jalai. On ma satorusna na manjadi padoman bope i katurunan nia satorusna idalam hubungan nai indadong be parkawinan. Pula mandung songkoni sada halak na mandung ma domu sada kaluarga tai inda pe adong marga nia bisa do ilehen tusia marga anso kadudukan nia I kaluarga imanjadi jelas on ma na mambaen malehen marga tu sada halak I ponting pula mandung imasyarakat.

Marga on lahir ima kaluarga I mambentuk kalompok sanga pe mambontuk saha huta, baen na mandung lahir marga on jadi satib katurunan na lahir i torus mei akan mandapot marga na na sama. Marga ni ayah nia ma na akan I turun kon tu anak nia (*[[patrilineal]]*), pula daganak na lahir I adaboru bope na mamake marga ni ayah nai tai nung marbagas iya baru adong anak na, baru anak nai inda akan mangiyut marga ni umak nai tai mangiyut marga ni ayah nai. Marga na i sada adaboru i nungna tu diri nia maiya i inda bisa iturun kon iya tu anak nia na ilahirkon nia i.

Na pontingan marga on ima i parsudaroan i mandailing, i mandailing sada halak naso adong marga nai tai mandung akrab dohot mangolu dohot masyarakat na adong I mandailing on. Pula ma songkoni akrab na bisa mei ilen maga nia so binoto iya naga ija posisi nia pula marmasyarakat i mandailing on, marga na itarimo i I turun kon on pihak halaklai inda on pihak adaboru i.

* Marga na iwarioskon on katurunan

Marga na dapot sangape na I turunkon on ayah nai sasuai dohot sistim kaluarga na marlaku I adat.

## Sumberna
Uranus

**Uranus** (simbol  dot ) ima planet papitu tingon Mataniari dot planet na targodang patolu dot tarborat paopat i Tata Surya. Ia igorar tingon gorar dewa langit Yunani kuno Uranus (Οὐρανός) amang ni Kronos (Saturnus) dot ompung ni Zeus (Jupiter). Bope Uranus nida dohot mata langsung songon lima planet klasik, ia inda unjung binoto manjadi planet ni pangamat najolo arani mintop dot orbitna na lambat. Sir William Herschel mangumumkon panomuanna i tanggal 13 Maret 1781, manamba batas na binoto tingon Tata Surya i parjolo sanolina i sejarah modern. Uranus juo ima planet parjolo na binoto dohot mamake teleskop.

Katorangan ni prlanet on ima

## Sumberna
Uruf Tulak-tulak

**Huruf Tulak-tulak** ima huruf na adong i Mandailing.Huruf Tulak-tulak on Huruf ni ompu ni ompu ni Alak Mandailing do on.I luak Mandailing maia na adong Surat Tulak-tulak.Muda di Toba I dokon kalai ma on Surat Toba,di Karo didokon kalai Surat Karo tai sapetona I Mandailingon dei parjolo adong Surat Tulak-tulak. I dokon kalai ma surat Tulak-tulak on Surat Batak,naso labo madaida tile.

Surat tulak-tulak sangape pula pandok ni halak iluar ima *huruf Aksara [[Mandailing (sajak)|Mandailing]]* na jolo uruf tulak-tulak on ipake ima tu na goib don, ima manuliskon ilmu pangubatan, parbinatangan, mistis dohot tarombo. Surat tulak-tulak on i tuliskon I bulu, ulit, dohot ulit ni hayu na ibaen na jolo dompak naso adong dope karotes ulit ni hayu na ilompit-lompit i manjadi mirib songkonon bukui idokon ma i sabagai pustaha uruf tulak-tulak on ima 21 ma jumlah ni huruf nai ima naidokon ina ni surat (*huruf dasar*).

Songkonon gambar naima uruf tulak-tulak i, pula ipanulisan adong dope sabotulna i bunyina O, E, dohot U. ina ni surat on muloi ima konsonan ni hata nai na marakhiran na ima huruf “a” kacuali huruf i dohot u, pula anak ni surat buseng ima I bagasan surat tulak-tulak on ipargunaon get mangubah ni suara ni ina ni surat nai contohna “I, u, o, e” dohot manambai bunyi na “ng” tu ina ni surat nai.

Baru panggolat nai ima pula naget mangela ni bunyi nai “a” pula in ani surat ibaen tanda panggolat na “**/**” Bindu i sada ornament na manandai asda parjoloan sabuah alinia sangape BAB. Bindu na menek ipake get manandai parjolo sada Alinea, pula bind una godang dapot mai i pangkal sada sangape nabaru. Tompi ima pula get mangubah uruf Ha manjadi uruf Ka, dohot uruf Sa mandaji Ca.

## Kontroversi
Halak na malo manuliskon dohot mambaca surat tulak-tulakon mandung na otikan mon halakna, i ranah sikola pe nungna i tingkat SD (Sekolah Dasar) dope na adong on mambahas surat tulak-tulak on ipe nungna tongkin dope marsiajarna inda pala gok panerapan ni paraktek nai jadina indapala bisa alai mampasiajarina sacara aktif. baru itingkat SMA (Sekolah Menegah Atas) pe inda dong be iparsiajari jadina murmalupa ma ali soal parsiajaran SD nai.

## Sumberna
Vasco da Gama

**Vasco da Gama** (IPA: ['vaʃku dɐ 'gɐmɐ] (Sines, Alentejo, Portugal, ira-ira 1469 – 24 Desember 1524 i Kochi, India) ima sada panjelajah markabangsoan Portugis, na mamungka jalur dalan laut langsung sian Eropa tu Malabar, India dot mambaen panjelajahan laut mangkuliangi Afrika.

Da Gama isuru  Raja Manuel I sian Portugal anso manjalaki negeri-negeri Karisten i benua Timur (Bagindo, songon bahat alak Eropa lainna, mangiro molo India i Harajaan Kristen tingon Prester John), dot anso dapot akses Portugis tu pasar komersial i benua Timur. Da Gama pabolak panjelajahan laut sian naparjolo Bartolomeu Dias, na parjolo mangkuliangi Tanjung Harapan i Afrika i taon 1488, na puncakna dohot panjelajahan laut Portugis nai idukung  sikola palayaran sian Henrique si Navigator.

Palayaran da Gama marhasil mambangun rute lautan sian Eropa tu India na mamungkinkon parniagaab dohot Timur nadai, inda mamake rute kafilah Jalur Sutera na godang arga dot inda aman, antara Timur Tonga dot Asia Tonga. Tai, palayaran on juo tarhambat arani inda  mangoban barang-barang na jop roa ni bangso-bangso i Asia menek dot India. Rute on bahat marana: 54 maia ngon 170 kelasi, dot dua ngon opat kapal, na mulak tu Portugal dohot salamat i 1499. Tai bope songoni, palayaran parjolo da Gama langsung manghasilkon era dominasi Eropa saonok ratusan taon sian sinabetengan laut dot marniaga, dot kolonialisme Portugis saonok 450 taon i India na manghasilkon sinadongan dot agarangan tu hamoraan Portugal.

## Hagoluan nia atia daganak

## Pautan ruar
* Vasco da Gama i Prominent People
*da Gama's ''Round Africa to India''
*da Gama web tutorial with animated maps
* [581 works on Vasco da Gama](https://web.archive.org/web/20080527184849/http://www.theeuropeanlibrary.org/portal/?lang=en&coll=collections:a0077&q=("vasco+da+gama+")) i The European Library, Harvest

## Sumberna
Venus

**Venus** (simbol ) ima planet tardonok padua tingon Mataniari sidung Merkurius. Planet on mangorbit Mataniari saonok 224,7 ari Bumi. Venus inda puna satelit alami dot igorar tingon dewi holong dot bagak i mitologi Romawi. Sidung Bulan, planet on ima objek alami tartorang i langit borngin, dohot magnitudo tampak Sagodang −4,6 na cukup torang anso manghasilkan alilu. Venus ima planet inferior dohot sudut elongasi na sampe 47,8°. Atorangan maksimal planet on bisa nida sidung dompak mataniari torbit sanga sidung mataniari bonom, mambaen idokon Bintang Fajar sanga Bintang Senja.
Siap planet on ima Bumi doma sian on urutan nai

## Sumberna
Victor Hugo

**Victor-Marie Hugo** (sorang 26 Februari 1802 – maninggal 22 Mei 1885 i umur 83 taon) ima salah sada penulis aliran romantisme i abad pa-19 dot biaso ianggap salah sada penyair nagodangna i Perancis. Karya-karyania na tarmashur ima novel Les Misérables dot Notre-Dame de Paris. Karya puisinia na ianggap lobi manonjol iantarana ima Les Contemplations dan La Légende des siècles.

## Atia Menek

## Tautan ruar
* Karya Victor Hugo di Proyek Gutenberg
* Sentral Victor Hugo
* Victor Hugo le dessinateur

## Sumberna
Vincent van Gogh

**Vincent Willem van Gogh** (Bolanda: [ˈvɪnsɛnt ˈʋɪləm vɑn ˈɣɔx]   (30 Maret 1853 – 29 Juli 1890) ima sada pelukis pasca-impresionis Bolanda na manjadi salah sada figur natarbonggal dot marpangaruh i i sejarah seni rupa Barat. Sapanjang sada dekade, ia mambuat sakitar 2,100 karya seni, karnia sakitar 860 lukisan miak, ampir sude marasal sian dua taon pangabisan maso ngolunia i Perancis, ganan nia wafat. Karya-karya on ima lanskap, tontang hangoluan, gambar dot gambar diri, dot ikarakteristikkon dohot warna na aoal dot dramatis, karya kuas implusif dot ekspresif na markontribusi tu pandirian seni rupa modern. Manyingkot ibana 37 taon dungni baen ni rintik dot parsuadaan.

## Atia daganak

## Pautan luar
* The Vincent van Gogh Gallery, the complete works and letters of Van Gogh
* Vincent van Gogh The letters, the complete letters of Van Gogh (translated into English and annotated)
*Vincent Van Gogh, teaching resource on Van Gogh
* 
*
Vinsmoke Sanji

**Vinsmoke Sanji** na lobi di tandai halak i dunia One Piece, anime sanga, i komik ima *Kuro Ashi no Sanji* (pat nalomlom Sanji), iya manjadi anggota na palima (5) i kelompok ni Bajak Laut Topi Jerami. Sanji on pe manjadi tukang masak i kelompok on, sebelum margabung pe iya tu kelompok ni Bajak Laut Topi Jerami on iya memang mandung manjadi koki i Retoran Terapung Baratie.

Sanji on pe pula martenju totop do ipake iya pat nia i pula mendung marbadai, ima namambaen julukan nia manjadi pat nalomlom sanji cipakan nia on ma mambaen sude lawan nia kalah sampe malayang bangen. I awal carito on golar na itanda ni alak ima sanji maiya tai nung masuk tu arc Big Mom mulai ma binoto halak golar asli nisi sanji ima Vinsmoke Sanji, muloi in i naek ma arga ni buronan nia manjadi 330.000.000.

Sannari ma sampe 111 volume ni carito ni One Piece on baru nung i anime nai (video) nai ima sagok

## Sumberna
Usaba Dangsil

**Usaba Dangsil**  sangape Usaba Aya sangape Usaba Gade parjolo sanoli ilaksanaon i maso pamarintahan ni Dalem Damade (1665-1685) ima I Gusti Ngurah Alit Bunggaya. Dalem Demade pe mangalehen 108 pantak saba tu Raja Bunggaya anso bisa totop malestarion sude tradisi sangape upacarai. Usaba Gede on pajolo nai iadongkon satiop dua taon sakali dungi manjadi satiop 10 taon sanoli bisa muse lobi harana mambaen acara on bahat biaya na iporluon ima so jarang ibaen. 

Usaba Gede dor doi idokon juo Usaba Dangsil harana bahan utamo naipake ima "Dangsil" ima bebanten nairangkai dot bulung-bulung, panganon tradisional dot sajen na ibuat martingkat songon Meru (Gunung). 

Tujuan ni Usaba Dangsil on ima parwujudan holong ima tu Ida Sanghyang Wdhi (Tuhan) anso ilenna kasejahteraon dot kamakmuran tu ummatna i duniaon dohot hasil bumi namarlimpah. salain Dangsil na manjadi ciri khas dohpt mental tu alon Deha (Nauli Bulung) sangape Teruna (Naposo Bulung) dot lolot ni acara nai inda tontu.

## Sumberna
Usopp

**Usopp** on sada karakter fiksi sian anime dhot komik *[[One Piece]]* sian Eiichiro Oda, Usopp lahir i kampung Syrup. Usopp on adong pe keahlian na ima manembak na jitu sian kelompok Bajak Laut Topi Jerami na I pimpin Mongkey D. Luffy. Pas parjolo masuk si Usopp tu kelompok on iya na doran margabus.

Usopp on pe ayah nia mandung do manjadi bajak laut ima golarna Yasopp margabung dohot bajak laut obuk na lara shank, ayah nisi usop on pe ima sada alak na manembak jitu di kelompak bajak laut shank. Usopp on pe selain panembak jitu iya pe namaloan manggambar ima usopp do na manggambar simbol bajak laut nalai ima Bajak Laut Topi Jerami.

Sannari ma sampe 111 volume ni carito ni One Piece on baru nung i anime nai (video) nai ima sagok 

## Sumberna
Virgil

**Publius Vergilius Maro **(**Virgil** muda saro Inggeris), ima pujangga tarmashur Romawi. Karya-karyania ima puisi pastoral dot epik muda saroLatin, marpangaruh godang tu karya-karya sastra tu pudi ni ari songon La Divina Comedia tingon Dante Alighieri, sanga Paradise Lost tingon John Milton.

Rap dohot pujangga Horatius daot sejarawan Livius, karya-karyania manandai era keemasan sastra Latin klasik periode Augustan.

## Atia Poso
Ia sorang i 15 Oktober 70 SM i sada huta margorar Andes, donok Mantua i bariba utara Itali. Natobang nia bope tingon alak nabiaso, Alai manjadi tarpandang borkat ni usao ni alai mambaen barang-barang tembikar. Usao on parjolo irintis ompung nia, Magus, amang ni inangnia, Maggia Polla.

Sikola dasor nia idalani ia i Cremona sampe ia marumur 15 taon (taon 55 SM), i maso pamarentahan Konsul Pompeius dot Crassus. Sidung i ia palalu sikolania tu Milan, torus tu Roma. I kota on, ia mamparsiajari marmocom elmu, tarutamo kedokteran dot matematika. Ia juo mancubok paruntunganna manjadi pangacara, tai arani  sinaloanna mangkuling na urang malo dot ngukngek, sakali maia na unjung juguk i pangadilan.

## Tautan sian ruar
# Karya-karya Vergilius i Pustaha Latin.

## Sumberna
Vladimir Lenin

**Vladimir Ilyich Ulyanov**, na lumobi binoto dohot pioan **Lenin** (&nbsp;– 21 Januari 1924), ima revolusioner komunis, politikus, dot panggagas teori politik markabangsoan Rusia. Gorar *Lenin* sapetona ima gorar samaran na ibuat tingon gorar Aek Lena i Siberia. Ia manjabat manjadi pamimpin RSFS Rusia sian taon 1917, torus Perdana Menteri Uni Soviet sian taon 1922 sampe maninggalnaia. Lenin marbariba politik Marxis dot madung dohot manyumbangkon gagasan politiknia i pamikiran Marxis na idokon manjadi Leninisme. Gagasannia on molo ipasada dohot teori ekonomi Marx idokon dohot Marxisme–Leninisme.

Lenin sorang sian anak ni sabagas kalas manonga i Simbirsk, Kakaisaran Rusia. Job ni roana tu politik revolusioner kapak kiri imoloi tingon ukuman mate na tu sada abangnia i taon 1887. Ia sompat marsuajar i Universitas Negeri Kazan, tai ikaluarkon arani tarlibat i protes anti-tsar mambaen i taon-taon satorusna, ia marjuang mandapotkon gorar sarjana hukum dot top tu aliran politik radikal manjadi pangiut Marx. I taon 1893, ia pindah tu St. Petersburg, manjadi tokoh senior i Liga Parjuangan Kasetaraan Kalas Buruh. Lenin sidungi itangkup arani itudu madung manghasut alak na bahat dot ipaasing saonok tolu taon tu Siberia i dia ia marbagas dohot Nadezhda Krupskaya. Siding i, ia mangasingkon ibana tu Jerman, Inggeris, dot Swiss. Ia baru mulak tu Rusia abis-Revolusi Februari 1917 na mambaen turunna tsar dot markuasona pamarentahan sementara.

Manjadi katua faksi Bolshevik tingon Partai Buruh Sosial Demokrat Rusia, ia maniop peran utamo ddina malancarkon Revolusi Oktober 1917 na marhasil manulingkon Pamarentahan Sementara Rusia dot pajongjong Republik Sosialis Federasi Soviet Rusia, negara sosialis parjolo i dunia sacara konstitusional. Abis i, Lenin mambaen reformasi sosialis na i pangalihan hak milik ni tano dot bagas tu *[[soviet (dewan)|soviet]]* (dewan buruh). Adongna ancaman serangan tingon Jerman mambaen Lenin tarpaksa maneken parjanjian dame na manandai kaluarna Rusia tingon Porang Dunia I. I taon 1921, ia manggagas Kabijakan Ekonomi Baru, sada sistem kapitalisme negara na mamuloi proses industrialisasi dot pamalum kaadaan abis-Porang Sipil Rusia. Sataon sidungi, RSFS Rusia marsada dihot luak nalain idia najolo juo tarmasuk luak kekuasaan Kakaisaran Rusia tu na mambontuk Uni Soviet dohot Lenin manjadi katuana.

Abis-maninggalnaia, Marxisme–Leninisme markembang manjadi piga-piga cabang pamikiran baru songon Stalinisme, Trotskyisme, dot Maoisme. Lenin sampe saat on totop manjadi tokoh dunia na kontroversial. Alak namangincai ia mandokon ia diktator arani ia ianggap madung malanggar bahat hak asasi jolma saonok markuaso, sadangkan alak namarbariba mangalaon pandapot on dohot manganggap molo kakuasoan Lenin atia i marhat dot mangakehen gorar tu sia manjadi pambela kaum buruh. Lenin puna peranan godang i gorakan komunis internasional dot manjadi salah sada tokoh paling marpangaruh i dunia i abad pa-20.

## Sumberna
Voltaire

**François-Marie Arouet** (), lumobi tarboto dohot gorar penania **Voltaire**, ima panulis dot filsuf Perancis i Era Pancerahan. Voltaire targorar arani tulisan filsafatnia na tajom, dukungan tu hak-hak ni jolma dot kabebasan sipil, tarmasuk kabebasan maragama dot hak mandapatkon pangadilan na patut (Inggris: *fair trial*). Ia ima pandukung vokal tu reformasi sosial bope Perancis atia i mamake aturan sensor kotat dot ancaman ukuman na karas tu na mangalanggar. Ia dodas mamake karionia tu na manyoltu dogma gareja dot institusi Perancis i atia i. Bope Voltaire ianggap manjadi salah sada tokoh na paling marpangaruh i jamanna, sapetona ia inda pajongjong sanga mangobarkon sada pamikiran filsafat sanga ahape na marbeda tingon filsuf-filsuf sajamannia. Ia humna sipalalu obar jaman Pancerahan (*Aufklärung*) lewat tulisan-tulisannia na tarbonggal dohot denggan dot mandapotkon sambutan dot pangakuan bolak dtingon masyarakat.

## Sumberna
Walt Disney

**Walter Elias Disney** sanga biaso ipio Walt Disney (sorang i Chicago, Illinois, Amerika Serikat, 5 Desember 1901 – mate di Burbank, California, Amerika Serikat, 15 Desember 1966 i umur 65 tahun) ima sada produser film, sutradara, animator, dot pangisi sora markabangsoan Amerika Serikat. Ia tarbonggal arani pangaruhna taradop dunia hiburan i abad pa-20. Manjadi tokoh pajongjong Walt Disney Productions (rap Roy O. Disney), Disney manjadi salah sada produser film paling tarbonggal i dunia. sada panerbit film tarmashur i dunia. Parusahaan na ipajongjongnia, sonnari ima The Walt Disney Company, sonnari puna pandapotan taonan sakitar $ 35 miliar.

## atia daganak

## Pautan ruar
* Museum Walt Disney Family
* Neal Gabler, Inside Walt Disney

## Sumberna
Washington

**Washington** on ma sada negara na adong i Amerika Serikat. onegara bagian Washington on marbeda do i dhot amerika serikat negara nasada on ima i bagian barat Amerika Serikat. Ima i tahun 2009 negara on sampe ma pandudukna 6,459.224 alak baru luas na pe ima 184,827&nbsp;km2 baru kota na ima Olympia negara Washington on ima angko padatna alak isi ima sagodang 34,2 alak/km2.

## Geokrafisna

## Sumberna
Washington, D.C.

**Washington, D.C.**, sacara sah margorar **Distrik Columbia** dot umumna idokon **Washington**, **"the District"**, sanga **D.C.** sajo, ima ibu kota Amerika Serikat. I tanggal 16 Juli 1790, Kongres Amerika Serikat mangoloi pambontukan distrik khusus giot ipake manjadi ibu kota nasional totop songondia na ipatola ni Konstitusi Amerika Serikat. Distrik on inda manjadi bagian tingon negara bagian AS diape dot sacara langsung iawasi ni pamarentah federal.

Distrik federal ibontuk i ginjang tano salanjang Aek Potomac na isumbangkon ni negara bagian Maryland dot Virginia; tai, bagian Virginia Ipaulak tu Kongres i taon 1846. Sada ibu kota baru na igorar manurut gorar George Washington ipajongjong i taon 1791 i bariba timur palabuhan Georgetown. Kota Washington, Georgetown, dot luak tarluar i Distrik ikonsolidasi i sada pamarentahan tunggal i taon 1871 na mambontuk Washington, D.C. songon saonnari.

## Geografi na

## Sumberna
William Shakespeare

**William Shakespeare** (/ˈʃeɪkspɪər/; 26 April 1564 (ibaptis) – 23 April 1616) ima sada panulis Inggris na jotjot idokon kalak manjadi salah sada sastrawan Inggris nagodangna. Ia manulis sakitar 38 sandiwara tragedi, komedi, sejarah, dot 154 sonata, 2 puisi naratif, dot puisi-puisi na lain. Ia manulis antara tahun 1585 tu 1613 dot karyania madung i artion i ampir sude saro i dunia dot ipentaskon i panggung lobi bahat tingon sude panulis sandiwara na lain.

## Atia daganak

## Sumberna
Winston Churchill

**Sir Winston Leonard Spencer Churchill** () ima tokoh politik dot pangarang sian Inggeris na lumobi tarbonggal manjadi Perdana Menteri Britania Raya sawoktu Porang Dunia Padua. Ganan manjadi ahli strategi, orator, diplomat dot politisi ijolo manjadion Churchill salah sada tingon tokoh paling marpangaruh i sejarah dunia. I taon 1953, Churchil ilehen panghargaan Nobel di bidang literarur arani sumbangan na ilehannia i buku-buku karangannia satontang saro inggeris dot sejarah dunia.

## Atia daganak

## Sumberna
Wolfgang Amadeus Mozart

**Wolfgang Amadeus Mozart** (saro Jerman: [ˈvɔlfɡaŋ amaˈdeus ˈmoːtsaʁt]) na margorarar asli **Johannes Chrysostomus Wolfgangus Gottlieb Mozart** (sorang i Salzburg, 27 Januari 1756 – maninggal i Wina, Austria, 5 Desember 1791 i umur 35 taon) ima sada komponis.
Ia ianggap manjadi salah sada tingon komponis musik klasik Eropa na tarponting dot paling tarmashur i sejarah. Karya-karyania (sakitar 700 lagu) tarmasuk gubahan-gubahan na sacara luas iakui manjadi aginjangan karya musik simfoni, musik kamar, musik piano, musik opera, dot musik paduan suara. Conto karyania ima opera Don Giovanni dot Die Zauberflöte. Bahat sian karya Mozart ianggap manjadi repertoar standar konser klasik dot iakui manjadi mahakarya musik zaman klasik. Karya-karyania isusun i katalog Köchel-Verzeichnis.

## Maso parjolo (1756-1772)

Mozart, na targorar puna sinaloan tala mutlak (mananda nada dohot pas bope inda pake bantuan alat), manandai musik sian sorang. Ayahnia, Johann Georg Leopold Mozart ima komponis ponting i jamanna, salah sada karyana na paling ponting ima Kindersinfonie ("Simfoni dagdanak"). Wolfgang anak simanonga tingon pitu marsaudaro adong maninggal urang bulan.  Umna ia dot Maria Anna Mozart ("Nannerl") na mangolu sampe matobang. Sawoktu marumur opat taon, Mozart madung malo mamainkon harpsichord dot mambaen improvisasi i karya-karya musik naparjoloan. ia pe manulis komposisinia na parjolo saat marumur lima taon. Karya-karyania antara lain ima Violin Sonata, dot  Minuet. Leopold pagortop sude komposisi on inda sapambinotoan ni anaknia. Soni juo si Nannerl, ia juo ima pamain piano nalobi malo. Leopold na mangida bakat dua anaknia marasa “tarpanggil” tu mamamerkon alai tu sude Eropa.

## Atia daganak

## Sumberna
Wono Sari, Batahan, Mandailing Natal

**Wono Sari** ima sala sada huta na adong i kecamatan Batahan, kabupaten Mandailing Natal, provinsi 

## Sumberna

Sumatera Utara, Indonesia.
Yogyakarta

**Daerah Istimewa Yogyakarta** (saro Jawa:Dhaérah Istiméwa Ngayogyakarta) ima Daerah Istimewa satingkat provinsi i Indonesia na marupaon panyadaan Negara Kesultanan Yogyakarta dot Negara Kadipaten Paku Alaman. Daerah Istimewa Yogyakarta maringanan i bariba selatan Pulo Jawa, dot marbalok dot Provinsi Jawa Tengah dot Samudera Hindia. Daerah Istimewa na nampuna bolak 3.185,80&nbsp;km2 on tingon sada kotamadya, dot opat kabupaten, na tarbagi manjadi 78 kecamatan, dot 438 Huta/kalurahan. Manurut sensus penduduk 2010 nampuna populasi 3.452.390 Alak dohot proporsi 1.705.404 Alaklai, dot 1.746.986 dadaboru, dohot nampuna kapadatan penduduk sagodang 1.084 alak par km2.

Pandokonan nomenklatur Daerah Istimewa Yogyakarta na malanjanjang tu mambaen ipapondok nomenklatur manjadi DI Yogyakarta sanga DIY. Daerah Istimewa Yogyakarta jotjot ihubungkon dohot Kota Yogyakarta sahinggo sacara urang topek jotjot idokon dohot Jogja, Yogya, Yogyakarta, Jogjakarta. Bope sacara geografis marupaon daerah satingkat provinsi namenekna.

## Pambagian daerah sacara administratif
Daerah-daerah on pe ima muloi on tingon:

# Kabupaten Kota Kasultanan
# Kabupaten Bantul 
# Kabupaten Gunungkidul 
# Kabupaten Kulonprogo yang beribu kota di Sentolo 
# Kabupaten Kota Pakualaman 
# Kabupaten Adikarto yang beribu kota di Wates

## Sumberna
Yunani

**Yunani** ima sada golar negara sangape golar resmi nai ima Republik Hellenik, golar on itanda halak samuloi on zaman purba ima sabagai Hellas pula i saro Yunani Kuno. Negara Yunani on marupaon sada negara i banua Eropa natarletak ima I semenanjung Balkan. Negara on nasangat tarkenal doon dohot sajarah nai na lanjang i sampe akhirna manjadi sada negara na mardeka songkonon sannari ma.

## Halak Yunani
Pula iligi sian jumlah populasi nai sanga pe panduduk nai i taon 2019 sampe ma alai 10,72 juta jiwa halak dohot sabagian godang halak nai tinggal i wilayah parkotaan i Athena dohot Tesaloniki manjadi kota dohot jumlah panduduk napaling gok i Yunani.

Salangkon jumlah na rot u negara on (imigran) torus martamba satiob taon na dohot sabagian godang marroan sian Albania, salain I adong juo na ro sian Bulgaria, Sarbia, Rumania, Pakistan, Ukraina, dohot gok dope na lain nai. Anggo jumlah nai inda na dapot i etong arana gok halak naro i masukna sip-sip (illegal).

## Sejarah
I daerah Yunani on ma kabudayaan ni Eropa parjolo nai tarida imuloi ma sian peradaban on Cycladic i kapulauan Laut Aegea sakitar 3000 sabolum masehi (SM). Paradaban i pulao on Kreta 2700 – 1500 SM dohot paradapan Mycenaean Grreece i tano sastra Yunani tarkenal juo doon ima Iljad dohot Odyssey karya ni Homer itulis ima izaman on.

Daerah sakitar Attica ihuni ma samuloi on zaman Upper Paleolithic 30.000-10.000 sabolum masehi (SM) tai tong bukti ni arkiologna nungna dapot patidaonan nungna goa-goa na menek isakitar Acropolis of Athens dohot aek Klepsythra ibaen ibagasan masa Neolithic ima 3000-2800 SM. I parabisan ni zaman hagolapan Yunani taridama berbagai negara dohot kota-negara i saluruh samananjung Yunani sampe tu pantai Laut Nalomlom Magna Grecia (Italia Selatan) dohot Anatolia (Asia Kecil sangape Asia Minor) mancapai ma tu tingkat kamakmuran nai na paling ginjang dohot parkembangan ni budaya nai na sangat godang dohot copat, songkonon bukti-bukti paninggalan arsitektur, drama, ilmu, dohot napaling binoto halak ima Filsafat, na ipaliharo i lingkungan ni demokrasi. Taitong arani inda sada kesatuan i alai, dordei tarjadi konflik antar negara-negara na menek i Yunani, napaling parah ima porang Peloponnesia arana manandai segana karajaan Atena sabagai panguasa ponting i Yunani.

## Partibalna

## Sumberna
Yuri Gagarin

**Yuri Alekseyevich Gagarin** (surat Sirilik: Юрий Алексеевич Гагарин; Alihaksara ISO: Ûrij Alekseevič Gagarin), sorang i Klushino, Republik Sosialis Federasi Soviet Rusia, Uni Soviet, 9 Maret 1934 – maninggal i Novosyolovo, RSFSR, Uni Soviet, 27 Maret 1968 i umur 34 taon) ima sada ahli antariksa Uni Soviet.

I tanggal 12 April 1961, Gagarin manjadi alak parjolo na mabang saonok108 menit i luar angkasa mamake kapal roket Vostok 1. Ia mandapot bahat panghargaan dot medali kehormatan, tarmasuk medali "Hero of the Soviet Union". Yuri Gagarin dungni manjadi Deputi Direktur Pelatihan i Pusat Pelatihan Kosmonot i ruar kota Moskow. Tu manghormati jasania, ganan pelatihan on dungni igorar dohot gorarnia. Ia maninggal atia dompak  marlatih dot kapal MiG-15 donok Moskwa, 27 November 1968. Sian laporan komisi Rusia na iteken ni Presiden Rusia saat i, Leonid Brezhnev, sobab ni maninggalna Yuri Gagarin arani kapalnia mabeloktu woktu marmanuver mangilakkon sada balon cuaca.

## Atia daganak

## Pautan ruar
* Biography ibaen Colin Burgess
* Yuri's Night, an annual worldwide space party
* YuriGagarin50.org, the 50th anniversary of Yuri Gagarin's flight into space
* Obituary sian *[[The New York Times]]*, 28 March 1968

## Sumberna
Yoga

**Yoga** (Surat Dewanagari **योग**) tingon saro Sanskerta (योग) artianna "panyadaan", na artianna "panyadaan dohot alam" sanga "panyadaan dohot Nakuaso". Yoga ima sala sada tingon onom ajaran i filsafat Hindu, na manitikboratkon tu aktivitas meditasi sanga tapa i dia sasadaalak mangusukkon sude pikiran tu mangontrol panca indrania dot sibuknia sacara sudena.

Alak najaji biasona mananda Yoga ima aktivitas latihan utamona asana (postur) bagian tingon Hatta Yoga. Yoga juo ipake manjadi sala sada pangubatan alternatif, biasona hal on ibaen dohot latihan parosaan, olah sibuk dot meditasi, na madung binoto dot ipake saonok lobi tingon 5000 taon.

Alak na mangkarejoon tapa yoga idokon yogis, yogin tu praktisi alaklai dot yogini tu praktisi adaboru.

Sastra Hindu na marisi ajaran Yoga, i antarana ima Upaishad, Bhagavad Gita, Yogasutra, Hatta Yoga dot sadebana sastra lainna.

Klasifikasi ajaran Yoga tartuang i Bhagavad Gita, i antarana ima Karma Yoga/Marga, Jnana Yoga/Marga, Bakti Yoga/Marga, Raja Yoga/Marga.

Daftar na ima

## Sumberna
Yaman

**Republik Yaman** ima sada negara i Jazirah Arab i Asia Barat Daya, bagian tingon Timur Tonga. Yaman marbalok dohot Laut Arab i bariba selatan, Teluk Aden dot Laut Narara i bariba barat, Oman i bariba timur dot Arab Saudi i bariba utara. Alak-alak katurunan Arab i Indonesia ampir sude marasal tingon negara on.

Alak Yaman iparkiraon bahatna sakitar 23 juta jolma. Bolak negara on sakitar 530.000&nbsp;km2 dot luakna lobi tingon 200 pulo. Pulo targodangna, Sokotra, maringanan sakitar 415 kilometer tingon selatan Yaman, i lepas pantai Somalia. Yaman ima sada-sadana negara republik i Jazirah Arab.

## Sumberna
Zen

**Zen** ima sala sada aliran Buddha Mahayana. Hata *Zen* ima saro Jepang na marasal tingon saro mandarin "Chan". Hata "Chan" on marasal tingon saro Pali "jhana" sanga saro Sanskerta *dhyana*( ध्यान ). I saro vietnam Zen binoto manjadi “thiền” dot i saro korea binoto ima “seon”.

Jhana sanga Dhyāna ima sada kaadaan batin na tarpusat na adong ibagasan meditasi. Bope sacara semantik, hata Chan on marasal tingon hata ‘dhyāna’ (Sansekerta) sanga ‘jhana’ (Pali). Zen inda martujuan i pandapotan jhana. On sakadar patidaon molo ajaran Zen lobi mangusukkon tu aspek meditasi sanga samadhi.

## Guru-Guru ni Zen

## Sumberna
Zhu Xi

**Zhū​ Xī​** sanga **Chu Hsi** (朱熹, 18 Oktober 1130, Youxi, Provinsi Fujian, Cino – 23 April 1200, Cino) ima cendekiawan Kong Hu Cu i maso Dinasti Song (960-1279) na manjadi tokoh tarpandang tingon Mazhab Prinsip dot lumobi marpangaruh rasionalis Neo-Konfusianisme  Cino. Na dibaon nia tu filsafat Cino i antarana mamontingkonna i pangkarejoan utamo tu *Analects of Confucius,* *Mencius,* *Great Learning,* dot *Doctrine of the Mean* (the Four Books), pamisatanna tu panyisean hal (*gewu*), dot sintesis tingon sude konsep Konfusianisme mandasor.

## Hangoluan dot maninggal

Zhu Xi, na sabagasna marasal sian Wu-yuan County Hui Prefektur (徽州 婺源县, maringana i kontemporer Provinsi Jiangxi), sorang i Fujian, i dia amangnia karejo manjadi sheriff subprefectural. Sidung amangnia ipaksa kaluar sian kantor arani paralo kabijakan pamarentah padameon taradop Jurchen taon 1140, Zhu Xi isuru amangnia i baga. Sidung maninggalna amangnia i taon 1143, ia marsiajar rap dongan ni amangnia Hu Xian, Liu Zihui, dot Liu Mianzhi. I taon 1148, i umur 19, Zhu Xi mangalewati Paresoon Imperial dot manjadi sada sarjana na ioloan. Posisi pangiriman sah parjolo Zhu Xi ima manjadi Panitera Subprefectural tingon Tong'an (同安县 主 簿), na i jabat nia 1153-1156. Tingon 1153 ia muloi marsiajar tu Li Tong, na paiut tradisi Neo-Konfusianisme tingon Cheng Hao dot Cheng Yi, dot sacara sah manjadi murid 1160. I 1179, sidung inda karejo i kapasitas sah sian 1156, Zhu Xi iangkat Nankang Prefek Distrik Militer (南康 军),

## Atia daganak

## Sumberna
Zona waktu

Dunia sanga bumi on ibagi manjadi 24 **zona woktu** ma marbeda-beda, sasue ganab luak nia. Woktu universal na manjadi pautan ima woktu GMT, woktu na adong i Greenwich, Inggeris. Zona woktu dodas ipautkon tu GMT on.

## Paretongan zona woktu
Zona woktu ietong mardasorkon garis bujur ima:
* 360° = 24 jom
* 15° = 1 jom
* 1° = 4 menit

Tu kompas kutub idia 1° ima 60 menit (6'). Conto:
* 105.5° = 105°3'
* 90.25° = 90°15'
* 60.75° = 60°45'

; Conto soal
# Kota Jakarta pukul 20.00 i tanggal 1 November 2017. pukul dot tanggal sadia ma molo ita di kota: a. New Delhi b. Auckland

: a. Kota New Delhi
:: muda kota Jakarta adong i GMT+7 ima kota New Delhi i GMT+5.30 dot gananna i bariba siambirang. Jadi rumus:
:: 7 - 5.30 = 1.30
:: 20.00 - 1.30 = 18.30
:: Jadi kota New Delhi pukul 18.30 i tanggal 1 November 2017

: b. Kota Auckland
:: muda kota Jakarta adong i GMT+7 jadi kota Auckland i GMT+12.30 dot gananna i bariba siamun. Jadi rumus:
:: 12 - 7 = 5
:: 20.00 + 5 = 01.00
:: Jadi kota Auckland pukul 01.00 i tanggal 2 November 2017

# Kota X na adong i 104°35' BB pukul 18.45  i ari Kamis. pukul sadia dot ari aha ma muda adong i kota: a. Y adong i 29°2' BB b. Z adong 46°1' BT

: a. Y adong i 29°2' BB
:: muda kota Y adong i 29°2' BB gananna i bariba siambirang dot bujur na sarupo. Jadi rumus:
:: 104°35' BB - 29°2' BB = 75°15'
:: 75°15' = 75°/15° + [(15'/60') * 4] = 5 jom + 1 menit
:: 18.45 + 5.01 = 23.46
:: Jadi kota Y adong i 29°2' BB pukul 23.46 i ari Kamis

: b. Z adong i 46°1' BT
:: molo kota Z ading i 46°1' BT ingananna i bariba siamun dot bujur na malaonan. Jadi rumus:
:: 104°35' BB + 46°1' BT = 150°45'
:: 150°45' = 150°/15° + [(45'/60') * 4] = 10 jom + 3 menit
:: 18.45 + 10.03 = 04.48
:: Jadi kota Y adong i 46°1' BT pukul 04.48  ari Jumahat

# Kota A na adong i 10°3' BT pukul 03.38 i ari Kamis. Jadi idia ganan molo pukul: a. 22.37 i ari Rabu i kota B b. 11.41 i ari Kamis i kota C

: a. 22.37 i ari Rabu i kota B
:: muda pukul 22.37 i ari Rabu i kota B ingananna i bariba kiri. Jadi rumus:
:: (24 + 03.38) - 22.37 = 5.01 (5 jom 1 menit)
:: 5.01 = (5 + [1 / 60]) * 15 = 82.25°
:: 10°3' = 10.5°
:: 82.25° - 10.5° = 71.75°
:: Jadi ganan pukul 22.37 i ari Rabu i kota B ima 71.75° sanga 71°45'

: b. 11.41 i ari Kamis i kota C
:: muda pukul 11.41 i ari Kamis i kota C gananna i bariba siamun. Jadi rumus:
:: 11.41 - 03.38 = 8.03 (8 jom 3 menit)
:: 8.03 = (8 + [3 / 60]) * 15 = 120.75°
:: 10°3' = 10.5°
:: 120.75° - 10.5° = 110.25°
:: Jadi ganan pukul 11.41 i ari Rabu i kota C ima 110.25° sanga 110°15'
Zoroastrianisme

**Zoroastrianisme** sanga **Majusi** ima sada agama dot ajaran filosofi na idasori ni ajaran Zarathustra na i saro Yunani idokon Zoroaster. Zoroastrianisme najolo sanoli ima sada agama na marasal tingon luak Persia narobi dot saonnari binoto dohot Iran. I Iran, Zoroastrianisme binoto dohot gorar *Mazdayasna* ima kapurcayoan na manyombah tu Ahura Mazda sanga "Tuhan na bijaksana".

## Sumberna
Mamuro

**Mamuro** di saro Mandailing ima mangayak apporik di saba. karejo on dikarejoon ima diwaktu ni gumorsing ni eme sampe giot tu manyabi. bahat ni mocom ni amporik namangan eme i disaba mambaen otik pandapotan na. Tarsongon, amporik simea-mea, silopak, sikudit, dot tampua. Na opat mocom on ma nador tarida dimusim mamuro. amporik i marrongom-rongom sapala ro, adong nabahat sapalo ro tu bulir niemi i.

Pula giot mangayak amporik i borak-borak ma parsaba i laos mangayak amporik nalewat i so ulang songgop tu saba nialai i. Ribur nialak namamuro diganop parsabaan. dinamangayak amporik i dihuiskon parsaba i ma tangan nia sambil manarik tali na tarsambung tu halak-halak nadi saba i. tali-tali nadong disaba i ditarik-tarik ma so ulang songgop amporik i tusaba i, so marterbangan amporik i. 

Haro-ro ni parrongom ni amporik i, biaso na ima di manyogot niari  laos tu marayak potang niari, harani i sebelum bincar ni mataniari parsaba i madung marangkat pajolo tu saba giot mamuro laos maroban indahan bungkus anso dipangan ima di manyogot niari dot potang niari. manombo daganaki ma pajolo disuru tusaba mamuro arana inang napasiap bohal dopena di bagas. dung salose mardahan manyogot ro buse ma inang nia tusaba maroban indahan. 

Dak-danak i marmayam ma disaba dung ro inang na sian huta. adong ma namangkail gulaen (ihan), manaek-naek batang ni ayu, manyambat amporik. arani imada atiaha mamuro on natagian dirasa dag-daganak. pala libur sikola, bahat dag-daganak giot tusaba marmayam. 

Di kotu niari amporik inda pala rongom ro, umbahat ma di ayu-ayu i songgop arani milas niari. dimarayak potang niari amporik murrongom ma ro tingon  manyogot niari. dipotang ni ari um loja do mamuro arana ni bahat ni amporik, amporik i deba maol so kehe sian eme i, manombo anggo nake ma parsaba i tu lupak i so kehe amporik sian saba i,  sampe tu potang niari dung salose i baru bisa mulak parsaba i sian saba.  

## Sumberna
Marbabo

Marbabo

Marbabo, i tapanuli ima sada karejo paiaskon duhut di saba, bope duhut nauliang dirumpun niema nai bopen nadi batangi na i. Marbabo on biasona i karejon sasabagas, inda angkon marsialap ari. Arana marbabo i inda angkon na di pasiap songon namanyuan.

Marbabo ikarejoon dua noli tiop marsaba, ima marbabo pasadana dohot marbabo paduana, karejoon on inda dao marbeda.

Dua poken dung di tanom eme i, baru dikoringkon saba i, so mate keong nadi saba i. Duhut i tubu mulakin, harani i ma marbabo pasadana, duhut nauliang di dirumpun dieme i dipais. Soni buse duhut nadi batangi i. Duhut i biasana mamo do on di babo, arana tarrondam aek, ima so momo dibabo.
Marende-ende

Marende-ende ima sastra lamo sian Mandailing  na marbentuk pantun na umumna marsajak aa-aa sangape ab-ab. Baris parjolo dohot padua sian ende-ende ima sampiran na biasona markaitan dohot alam. Baris patolu dohot paopat sian ende-ende biasona adong hubunganna. Tai, inda sotik sian ende-ende i naso marsajak aa-aa sangape ab- ab.

Umpama ni ende-ende:

Landit ni na mandurung 

Jolo sitanggis podom-podom 

Ancit ni namalungun 

Jolo tangis anso modom

Ende dohot ende-ende adong parbedaanna  ibagasan seni budaya ni halak Mandailing. Ende ima lagu, ende- ende ima pantun. Dungi ende-ende on marrupo-rupo, adong ende-ende sipaingot, ende- ende naposo, ende-ende peruntungan , dohot ende- ende pardangolan.
Martahi

**Martahi** Ima marpokat so manjalahi tujuan ni hajat na get dibaen. Satiap hajat na adong di masyarakat huta Angkola-Mandailing dor di oban tu majelis huta ‘kampung’ sanga tu luat ‘persekutuan antarkampung’, bope hajat ni tubu, siriaon dohot siluluton.

Anggo adong halak na get mambaen horja siriaon, dohot calon anak boru na dung sampe tu bagas ni calon tulang nia, i pio suhut ma sude koum nia na donok ngon bagas nia I so mambahas horja ni siriaon na get dibahenon i. Markusip menek on ma na di dokon Martahi ulu tot ‘berbicara dengan berhadapan lutut’. Markusip menek on pe ma namanantuon sadia godang horja na get di bahenon on.

Masyarakat Halak Angkola-Mandailing mananda horja manjadi dua, ima horja godang dohot horja menek. Horja godang bisa dibaen dohot beberapa pulungan utamo, ima salah sada mangkorot horbo, haroan ni raja-raja sada luat, sude dalian na tolu na get mangarejohon karejo di horja, gaba-gaba, dohot pargondang. Anggo horja menek buse ima dibaen halak I mangkorot ambeng sambil idongani raja huta, hatobangon, dohot dalian na tolu. Pargondang tola nga dot mandongani na anggo horja na menek na di baen i.

Martahi ulu tot na I dokon I son, ima na manantuon sanga sadia gogo na get mambaen horja dohot manantuon sude na di pangidoon I sude. Anggo adong di roha nalai na get pagodangkon horja I, hasil pokaton I angkon di palalu tu martahi godang satu luat. Di martahi on, raja-raja satu luat, hatobangon, natoras, dohot dalian na tolu na godang na marroan.

Di martahi godang, di dokon suhut ma tu sude halak na ro di si. Di alusi alak ma na di dokon ni suhut I.  aluson na di dokon alai ma na manorangkon sanga bisa do sanga inda alai na dipangidoon ni suhut. Simpul ni hata on disimpulkon ni hatobangon I di pasingkop di barisan ni raja panusunan bulung.

Inti ngon martahi on ima ma lehen sude panontuon na tu adat. Ngon I buse, horja na dibaen I inda ampuna alai be, tai ampuna  ni halak bahat doma. On ma so anggo adong horja inda I dokon horja ni koum I, tai manjadi horja ni halak sahuta.

Pas martahi on ma halak na karejo, sondia mambaenna, pamioon, dohot andigan get dibaen, di tontuon sude. Sude halak di si pe dohot malugutkon hepeng na get i baen tu horja i. Martahi on ma na manjadi.

## Sumberna
Maruk

**Maruk** ima On ma alaman Wikipedia na mampargunoon Saro Mandailing i, anso angka panurtur saro Mandailing i dapot marturtur i Wikipedia on dongan Saro Mandailing dope.

On ma Wikimedia Incubator, ijia proyek na ponting ni Wikipedia project wikis i bagasan saro na baru tingon Wikipedia, Wikibooks, Wikinews, Wikiquote, Wiktionary and Wikivoyage saonnari dapot ma irancang, ituliskon, icubo, dot ibuktion layak ibaenkon marsamo-samo Wikimedia Foundation.
Bope wiki na diuji cubo on indape dimiliki wiki kalai, Amu pe dapot mampargunoonna di son do, sarupo juo anggo Amu mampargunoon i proyek Wikimedia nalaenna.
Versi bahaso na baru on dari Wikiversity dapot dirujuk ma tu Beta Wikiversity, langa Wikisource tu Old Wikisiource.
Koum sude i inda dapot mamuloi proyek na baru sian mulo, tai umdapot mamuloi edisi na baru dari proyek na ma adong on.

## Sumberna
Balige

**Balige** ima sada kota nadi kabupaten toba na uli nadi topi ni tao toba. Di Balige adong sada bontean nab alga. Bontean on ma na padomuhon parau-parau na ngon daerah Tapanuli Utara, dot Kabupaten Humbang Hasundutan nadi topi ni tao toba sanga tu Pulo Sa- mosir. Balige ma onok jadi kota parboniagaan dohot panghasea eme ni toba. Biasona halak dison mangula, marniaga, pardengke, marpinahan, dohot marsitipahan.

Kota Balige on mampuna panatapan na deges, ima sada na di Pantai Pasir Putih Bulbul. Pantai on dipature dengan anso manjadi topothon halak molo martandang tu son songon mar parau, banana boat, dohot kareta pasir.

Pantai na seder mambaen halak na ro manjadi sonang na get mar lange sanga marmayam di topi ni pantai on. Dengke na nida di topi ni tao on pe mambaen halak get mangkail, bope na holan na modal Kail dohot umpan sajo.

Parbornginan pe bahat do di Kota Balige on. Burju ni halak dison pe manjadi modal pangambangon wisata di balige on. Panganon na halal bahat do sannari tarsadia di kota balige on.

Kemajemukan dohot kebhinnekaan tarpature hian ngon sosial ni kemasyarakatan Kota Balige. Panarik ni kota balige gabe kota budaya pe digalangi banda ni Sisingamangaraja XII na gabe Pahlawan Nasional. Di Museum ni T.B. Silalahi gabe galangi abahan dapot iligi sanga sonjia masyarakat Batak Toba on molo mangula, marsitipahan, markobun, dohot mardengke. Ngoluon on ma na dominan adong di masyarakat Kabupaten Toba.

Dong manang na piga Pantai lalin nadong di daerah Kecamatan Balige songon pantai ni Tarabunga, dohot Pantai na di Lumban Silintong. Tarabunga marupahon daerah wisata nabahat I partandangkon halak baen bagak na pantai nai dohot di topi ni tolping. Pantai Lumban Silintong ima pantai na baga, pasir ni pantai nai hias, bontar, dot tandol. 

Penarik ni pantai on mangontang wisatawan so marmayam dohot maridi tu pantai. Selain I, dong dope na di dokon Pahoda di Kecamatan Balige namampuna panatapan na deges. Balerong Balige mampuna arsitektur na deges dohot hiasan ornamen batak na mambaen I gabe mewah dohot memukau.

## Sumberna